
Pretendentiem



Par atklāta konkursa nolikuma skaidrojumu 
Limbažu novada pašvaldība saņēmusi precizējošās informācijas pieprasījumu atklātā konkursā “Limbažu novada ielu un ceļa pārbūve”, iepirkuma identifikācijas Nr.- LNP 2026/122.

16.jautājums
2026.gada 06.augustā tika publicētas atbildes uz pretendentu uzdotajiem jautājumiem, viens no tiem bija: 5.jautājums Iepazīstoties ar tehnisko dokumentāciju konstatēts, ka  pēc projekta dokumentācijas ir jāuzstāda ceļa vertikālie apzīmējumi Nr.901 – 3gab un Nr. 903 – 3gab. , savukārt darbu apjomu sarakstā norādīts, ka jāuzstāda ceļa vertikālie apzīmējumi Nr.903 – 3gab un Nr. 904 – 3 gab. Lūdzam pasūtītāju precizēt vai jāuzstāda ceļa vertikālie apzīmējumi Nr. 901 vai Nr. 904
Uz ko pasūtītājs sniedza atbildi, ka jāuzstāda ceļa vertikālais apzīmējums 901 nevis 904, bet netika veiktas izmaiņas darbu daudzumu sarakstā. 

Lūdzam pasūtītāju veikt izmaiņas darbu daudzumu sarakstā nomainot ceļa vertikālo apzīmējuma Nr. 904 uz ceļa vertikālo apzīmējumu Nr. 901.

Atbilde: Pasūtītājs veiks izmaiņas darbu apjomu sarakstā, mainot ceļa vertikālo apzīmējuma Nr. 904 uz ceļa vertikālo apzīmējumu Nr. 901. 

17.jautājums
Projekta dokumentācijā norādīts, ka satiksmes intensitāte Mehanizācijas ielā ir AADT piev. 517 aut/dnn un AADT sm. 27aut/dnn, atbilstoši šādai intesitātei nesaistītu minerālmateriālu pamata nesošajās virskārtās ceļiem ar saistītu segumu ir jāizmanto minerālmateriāls ar rupjo minerālmateriālu stiprības klase N-III , savukārt nomales ir jāizbūvē atbilstoši AADTj, piev. ≤ 100, kas nozīmē kā būtu jāizmanto minerālmateriāls ar rupjo minerālmateriālu stiprības klase N-IV. 

2026.gada 06.augustā tika publicētas atbildes uz pretendentu uzdotajiem jautājumiem, viens no tiem bija:  6.jautājums  Darbu daudzumu sarakstā norādīts, ka jāveic minerālmateriālu maisījuma nomales izbūve , h=11cm biezumā izmantojot minerālmateriālus ar N-II stiprības klasi, savukārt Autoceļu būvdarbu specifikācijas nosaka, ka Nomaļu uzpildīšanā jāizmanto minerālmateriāli  ar stiprības klasi, kas atbilst AADTj pievestā ≤ 100 ( N-IV klasei). Lūdzam pasūtītāju precizēt izmantojamā materiāla stiprības klasi. Uz ko pasūtītājs sniedza atbildi: Nomale jāizbūvē atbilstoši projektam.

No pasūtītāja sniegtās atbildes izriet, ka nomaļu izbūve ir jāizbūvē no augstākas stiprības materiāla nekā noteikts Autoceļu būvdarbu specifikācijās, kā arī nomaļu uzpildīšanas šķembas ir paredzētas ar augstākas stiprības klasi nekā Nesaistītu minerālmateriālu kārta uz braucamās daļas, kas nepamatoti sadārdzina projekta izmaksas. 

Lūdzam pasūtītāju atkārtoti apstiprināt, ka nomaļu izbūvei nepieciešams izbūvēt augstākas stiprības minerālmateriālu nekā tas ir noteikts Autoceļu būvdarbu specifikācijās.

Atbilde: Nomale jāizbūvē atbilstoši būvprojektā norādītajai informācijai, izmantojot minerālmateriālu maisījumu ar stiprības klasi NII.

18.jautājums:
Pēc projekta nepieciešams izbūvēt karstā asfaltbetona segumu divās kārtās ar kopējo biezumu 11cm, savukārt pēc 2026.gada 06.augustā publicētajiem grozījumiem Minerālmateriālu maisījums nomalēs paredzēts tikai 10cm biezumā.  Ņemot vērā, ka nomaļu uzpildīšana ir paredzēta par 1 cm zemāk nekā asfaltbetona virskārta, tas nozīmē, ka ir radīti apstākļi, lai radītu neērtības infrastruktūras lietotājiem, gadījumā ja būs nepieciešamība uzbraukt uz nomales, lai apbrauktu šķērsli, kas būs uz braucamās daļas, kā arī lai transporta slodzes ietekmē tiktu bojāta asfaltbetona seguma virskārta. 

Lūdzam pasūtītāju veikt labojumus darbu daudzumu sarakstā un nomaļu uzpildīšanu paredzēt 11cm biezumā.

Atbilde: Tiks veikti attiecīgie grozījumi, nomaļu uzpildīšanu paredzot 11 cm biezumā.  

19.jautājums: 
Darbu daudzumu sarakstā norādīts: Uzbēruma izbūve ar filtrējošu grunti (Kf < 1m/dnn) – 1104m3.  Filtrējošas gruntis ir tādas kurām filtrācijas koeficinets k ≥1m/dnn, savukārt gruntis kam filtrācijas koeficients K<1m/dnn ir vāji filtrējoša vai nefiltrējoša grunts.

Lūdzam pasūtītāju apstiprināt, ka būvdarbu veicēji var izmantot materiālus, kuri ir klasificējami kā  vāji filtrējošas vai nefiltrējošas gruntis, jo tiek izpildīta materiālu prasība Kf < par 1m/dnn. 

Atbilde: Uzbērums jāizbūvē izmantojot filtrējošo uzbēruma grunti ar kf>1m/dnn

20.jautājums: 
Tehniskajās specifikācijās norādīts: Liekā materiāla kārta, kuru nav nepieciešams izmantot darba procesā, jānogādā Pasūtītāja norādītajā adresē. 
Lūdzam pasūtītāju precizēt maksimālo attālumu no objekta līdz kādam būs jānogādā demontētie materiāli kuri netiks izmantoti atkārtoti būvniecībā. 
Atbilde: Maksimālais attālums no objekta līdz demontēto materiālu nogādes vietai ir 1 km. 


21.jautājums:
Lūdzam precizēt, vai būvprojekta ietvaros ir paredzēta jaunu soliņu piegāde un uzstādīšana atpūtas laukumā. Skaidrojošajā aprakstā un rasējumos atpūtas laukumā ir norādīti soliņi, savukārt būvdarbu apjomu sarakstā paredzēta tikai 8 esošo soliņu demontāža un jaunu soliņu uzstādīšanas pozīcija nav iekļauta. Ja jauni soliņi ir paredzēti, lūdzam norādīt to skaitu un tehnisko specifikāciju/modeli.
Atbilde: 
Jauni soliņi nav jāuzstāda. 

Iepirkumu komisijas priekšsēdētājs							      J. Graudiņš
Bukne

